ועדת החינוך, התרבות והספורט, כנסת 25, פרוטוקול מספר 118, 2023-12-04 00:00

יוסף טייב: בוקר טוב

יוסף טייב:  אני מתכבד לפתוח את ועדת החינוך, התרבות והספורט בנושא מכינות קדם-צבאיות שפונו מאזורים הלחימה

יוסף טייב:  לפני שאני מתחיל את הקדמת הדיון, אני רוצה לומר שזכינו בסיעתא דשמיא ש-36 ילדים הוחזרו לישראל, אבל יש לנו עוד שני ילדים, אריאל וכפיר ביבס, ועוד, לצערנו, כעשרים נשים, חיילים, חיילות, גברים, ואסור לנו לשכוח שאנחנו צריכים, וחובתנו, ומטרת המבצע, היא בחלקה הגדול, ואם לא הראשי והחשוב ביותר, היא להחזיר את כולם הביתה

יוסף טייב:  כולל הדר גולדין ושאול, וכל מי שנמצא שם, לצערנו, שנים רבות

יוסף טייב:  נמצאים איתנו ממשפחות החטופים, בבקשה

אילה מצגר: בוקר טוב

אילה מצגר:  שמי אילה מצגר, אני כלתם של תמי ויורם מצגר

אילה מצגר:  תמי חזרה בשבוע שעבר משבי של חמישים ומשהו ימים, אני כבר לא סופרת

אילה מצגר:  היא עדיין בבית החולים

אילה מצגר:  המצב שם לא משהו מבחינת התנאים, ממש לא, ובאתי להזכיר לכם שזאת באמת צריכה להיות המטרה הראשונה שלנו

אילה מצגר:      כשמדברים על מיטוט החמאס, אני יודעת במה מדובר

אילה מצגר:  גרתי בעוטף, אני גרה היום ליד אשקלון

אילה מצגר:  ברור לי שצריך למוטט, לחסל, לסיים את הסאגה הצבאית הזאת כמה שיותר מהר, אחרת אנשים לא יוכלו לחזור לגור שם, כולל גם בשדרות ובאשקלון ובאופקים

אילה מצגר:  אבל צריך לזכור שעדיין יש שם אנשים חיים, מתחת לאדמה וגם בדירות, שמריצים אותם עכשיו מדירה לדירה

אילה מצגר:  ואנחנו מחויבים אליהם

אילה מצגר:      לא יהיה פה שיקום

אילה מצגר:  הפגיעה היא בכל כך הרבה מעגלים, גם במעגל הכי קרוב

אילה מצגר:  אם זה הנכדים והאישה שעכשיו מחכה בבית, והבנים, וגם מעבר

אילה מצגר:  זה לא רק מי שעבר את השבת הזאת, זה גם מי שעובר אותה בעטיפה שלה

אילה מצגר:      אז אני מבקשת מכם לשמור את זה בראש סדר העדיפויות שלכם

אילה מצגר:  יורם נמצא עם חבורה של גברים מקיבוץ ניר עוז, שאני יודעת עליהם, איפה שהוא במרתפי החמאס

אילה מצגר:  אנשים בני שמונים, מבוגרים, חלקם הלומי קרב, שאנחנו יודעים משנים קודמות, עם טראומה כבר מהחטיפה, שאני יודעת שעברו חטיפה מאוד ברוטאלית

אילה מצגר:  הם מוחזקים כרגע בתנאים ממש לא משהו

אילה מצגר:  בתנאים קשים, ככל שהחורף גם מתקרב, נעשה שם גם יותר קר, יותר רטוב

אילה מצגר:  מאוד לא פשוט

אילה מצגר:  אנשים בני שמונים, בתי תרופות, בלי מי שיטפל בהם ושיעזור להם

אילה מצגר:      אני מבקשת שזה יהיה בראש מעייניכם

אילה מצגר:  אני מסתובבת עם רשימה של קיבוץ ניר עוז

אילה מצגר:  התאבלנו עד היום על 34 אנשים, לדעתי קברנו 32

אילה מצגר:  חלקם לא יובאו, או כרגע לא הובאו עדיין לקבורה

אילה מצגר:  ועדיין נשארו לנו 28 איש להחזיר הביתה

אילה מצגר:  רובם גברים צעירים

אילה מצגר:  יש לנו 13 גברים מבוגרים, שחלקם מקיבוץ ניר עוז, ורובם גברים צעירים שמחכה להם משפחה עם ילדים בבית

אילה מצגר:  כלומר, אם הם לא חוזרים, קיבוץ ניר עוז כבר לא יחזור להיות, זאת קהילה שאין מצב שתשתקם בצורה כזאת אם האבות הצעירים לא חוזרים

אילה מצגר:      בבקשה, שימו את זה בראש מעייניכם

אילה מצגר:  תודה רבה

אסתר בוכשטב: בוקר טוב

אסתר בוכשטב:  אני אסתר בוכשטב, אני אימא של יגב בוכשטב

אסתר בוכשטב:  יגב בן 34

אסתר בוכשטב:  הוא נחטף מביתו בקיבוץ נירים

אסתר בוכשטב:  אנחנו חברי קיבוץ נירים, אנחנו היינו באותו יום קשה ונורא

אסתר בוכשטב:  אני לא רוצה לדבר על היום הזה, אני רוצה לדבר על איך מחזירים אותם

אסתר בוכשטב:      אנחנו מבינים, מהחטופים שחזרו בשבוע שעבר, שהמצב שם הוא בכי רע

אסתר בוכשטב:  אנחנו שומעים בכל יום עוד דברים יותר ויותר קשים

אסתר בוכשטב:  מה שבהתחלה לא נאמר, לאט-לאט יוצא

אסתר בוכשטב:  אנחנו מרגישים שאי אפשר לדבר ולספר על המצב שם

אסתר בוכשטב:  זה סיוט

אסתר בוכשטב:  זה סיוט, וגם אנשים צעירים שם במצב קשה מאוד

אסתר בוכשטב:      אני יודעת שהבן שלי נמצא שם ללא התרופות שהוא קיבל קודם, ללא טיפול בריאותי

אסתר בוכשטב:  הייתה שם עד לפני שבוע אחות מקיבוץ ניר עוז שהייתה איתם, שהיא עוד עזרה קצת וטיפלה בבעיות בריאות

אסתר בוכשטב:  כרגע אין שם אף אחד

אסתר בוכשטב:  זו חבורת גברים שבמצב מאוד קשה

אסתר בוכשטב:      אני וכל המשפחות דורשים שהנושא של החזרת החטופים יהיה המטרה הראשונה

אסתר בוכשטב:  שלא יהיו שום מטרות לפני החזרת החטופים

אסתר בוכשטב:  אני מודעת, אני גרה בעוטף עזה כבר ארבעים שנה

אסתר בוכשטב:  אני מכירה את הסיפור הביטחוני

אסתר בוכשטב:  אני מבקשת, אנחנו נחכה עוד קצת

אסתר בוכשטב:  נחכה אחרי שיחזרו החטופים, שיטפלו בסיפור הביטחוני

אסתר בוכשטב:  אני רוצה לחזור הביתה, אני רוצה לחזור לקיבוץ נירים

אסתר בוכשטב:  אבל אני מוכנה לחכות שמיטוט החמאס וכל הטיפול בצדדים הביטחוניים ייעשה אחרי שיחזירו את כל החטופים

אסתר בוכשטב:  הנושא המרכזי היום הוא החטופים, לא שום דבר אחר

אסתר בוכשטב:  הם לא יכולים להישאר שם

אסתר בוכשטב:  האחריות על החזרת החטופים היא עליכם, ואנחנו מבקשים שתשימו את זה בסדר העדיפויות

אסתר בוכשטב:      אני רוצה להגיד שבאופן אישי אני מבקשת שלא תחזרו לסדר היום, שלא תחזרו לשגרת הדיונים הרגילים

אסתר בוכשטב:  תשימו את זה בסדר העדיפויות

אסתר בוכשטב:  זה הדבר הראשון שצריך לעשות היום

אסתר בוכשטב:  לנו אין חיים מ-7 באוקטובר ב-6:32 בבוקר

אסתר בוכשטב:  אנחנו רק על זה

אסתר בוכשטב:  אנחנו מבקשים, תהיו גם אתם

יוסף טייב: תודה רבה

יוסף טייב:  אני רוצה להגיד לך שאחרי הפגישה שלנו עם שר הפנים בשבוע שעבר, אני, כיו"ר קבוצת ידידות ישראל-צרפת, אני מטפל בהרבה נושאים, מטבע הדברים

יוסף טייב:  מאז 7 באוקטובר, ההתעסקות שלי סביב קבוצת הידידות היא רק בנושא החזרת החטופים

יוסף טייב:  אני חושב שיש לאיחוד האירופי כוח לפעול, ומחובתם, והם גם אומרים את זה בכל פגישה ובכל מכתב שזוהי חובתם העליונה

יוסף טייב:  הייתה אתמול התאספות מאוד גדולה מתחת למגדל אייפל בפריז, שקראה להחזרת כל החטופים

יוסף טייב:  זה חלק מהפעילות ומהדחיפה שאנחנו נותנים לקבוצת הידידות, ואני חושב שזה גם המקום להודות להם על כך

יוסף טייב:  אבל זה לא מספיק

יוסף טייב:  בסוף, החובה היא על הכתפיים שלנו, כמדינה, ככנסת וכחברי כנסת

יוסף טייב:      המעברים האלה הם קצת קשים לי בתקופה האחרונה

יוסף טייב:  התכנסנו סביב הדיון של מכינות קדם-צבאיות שפונו מאזור הלחימה

יוסף טייב:  אני חושב שאנחנו צריכים להגיד את הדברים כהווייתם

יוסף טייב:      משרד האוצר פרסם מתווה לעסקים, לעסקים קטנים, לעובדים שהוצאו לחל"ת

יוסף טייב:  אבל מכינות קדם-צבאיות שתרומתן לחוסן הקהילתי והלאומי במקומות שהן נמצאות נותרו, לצערי, לכאורה, ואני רוצה לשמוע ממשרדי הממשלה, קצת מאחור

יוסף טייב:  ואני ארצה לקבל התייחסות ממשרדי הממשלה לנושא הזה

יוסף טייב:      אני רוצה להגיד שאני מודע וגם מעריך את המאמצים של משרד ההתיישבות, ואני מבקש מהמשרד להתיישבות, בתמיכת משרד הביטחון, לייצר בהקדם האפשרי מתווה ברור לפינוי, לסיוע למכינות שנאלצו להתפנות בשל המצב, והמתווה צריך להיות ברור בצורה כזו שהוא ייתן להן אפשרות להמשיך ולפעול בביטחון שהן זקוקות לו

יוסף טייב:  אני חושב שהעלות שאותן מכינות קדם-צבאיות סופגות מעצם הפינוי והאי-ודאות להמשך, והנשירה של חלק, לצערי, גדול, מהתלמידים, מכניסות אותנו, אותי, בוודאי, כיו"ר הוועדה וחבר כנסת, לעובי הקורה כדי למצוא את הפתרון

יוסף טייב:       ולכן, לפני שאני אתן למשרד ההתיישבות, עומר, אני באמת רוצה להודות לך על הגעתך למרות היותך בצו 8 במילואים, אני רוצה לשמוע את חברי הכנסת, מה העמדה שלכם סביב הנושא הזה

יוסף טייב:  ומשרד ההתיישבות, אני ארצה לקבל בסוף גם נתונים של מה שקורה, מספר המכינות שפונו, אם זה מהצפון, מהגליל, מהדרום

יוסף טייב:  האם יש לנו נתונים של תלמידים שאכן עזבו את המכינות הקדם-צבאיות, ואם כן, מה גודל התופעה, והאם פניתם לאוצר, ומה הייתה תשובת האוצר בנושא

עומר צור: בוקר טוב

עומר צור:  רציתי להגיד להן לפני שהן יצאו שאני במקור מצאלים, ורבים מהשמות שאנחנו רואים פה גם תלויים על הקירות מהם גם כאלה שלצערנו נקברו – הם אנשים שהכרתי, בסביבת נעוריי, ילדותי

עומר צור:  וגם במקום שבו גדלתי יש מכינה שהיום עושה פעילות מאוד משמעותית יחד עם הקהילה, ממש מחזיקה את האנשים האלה, מה שנקרא, עם הראש מעל המים

עומר צור:  בערך בחודש האחרון, כמובן מ-7 באוקטובר, ובחודש האחרון אני בדרום, והמשאבים של כולנו נתונים בדיוק בשביל להשיב את האנשים מהצד האחד; ומהצד השני באמת חלק מהלחימה

עומר צור:      המשמעות מבחינתי היום, המסרים המרכזיים שאני עושה במקביל להיותי בצו 8 הם לוודא שהמכינות קודם כול באמת מתנדבות בכל רחבי הארץ באלפי חניכיהן משנה א' ושנה ב', והמסר של המשרד מהרגע הראשון הוא שהמכינות באמת מגויסות לעבודה בעורף

עומר צור:  הן עובדות עם קשישים, עם משפחות של מגויסים, הם עובדות עם קהילות שעזבו את מקום מגוריהן, ומחזיקות אותן, כמו שאמרתי, ממש עם הראש מעל המים; קהילות מרוסקות שיש חבר'ה צעירים שעובדים עם הנוער שלהן ועם הקשישים שלהן ועם הילדים שלהן, וזה לא מובן מאליו

עומר צור:  המכינות ניקו כ-2,500 מקלטים בכל רחבי הארץ, ובאמת התגייסו מהרגע הראשון

עומר צור:  הן הבינו שזה צו השעה

עומר צור:  הן הבינו שתשפ"ד, שנת הלימודים הזאת תהיה שנה מאוד ייחודית בהקשר הזה

עומר צור:  זו שנה עם הפנים לקהילה, עם הפנים החוצה

עומר צור:  והם עושים את זה בכל הכוח ועם כל האנרגיה שלהם, ויש להם הרבה אנרגיה

עומר צור:      המכינות שפונו מהעוטף ומהצפון, 17 במספר, נמצאות בדיור חלופי

עומר צור:  אלה מדינות שהתפנו כתף אל כתף יחד עם הקהילות שעוטפות אותן, והן עכשיו עוטפות אותן

עומר צור:       המשרד הבין את הרציונל הזה ואת הבעיה שנוצרת בעקבות המעבר, ותכף אני אגע בפתרונות שנמצאו מבחינתנו

עומר צור:  לפני כן אני אומר שהמכינות בעיקר מהרגע הראשון התנדבו בחקלאות, זיהו גם שזהו נושא בעייתי

עומר צור:  המשרד פועל לתקצב ולתת מענה תקציבי להסעות להתנדבות, שזה משהו שמהבחינה הזאת גם זיהינו כאיזשהו פער שקיים, מבחינת היכולת לשלם

עומר צור:      לאחרונה פעל המשרד מול פיקוד העורף לאפשר למכינות באופקים וביישוב נווה לשוב למקומות פעילותן כדי לאפשר להן לחזור ולטפל בקהילות שנותרו במקומות היישוב

מאיר כהן: למה לאופקים לא חזרו? מה מונע מהם לחזור?     

עומר צור: גם לאופקים היה צריך לתאם את החזרה שלהן עם פיקוד העורף

מאיר כהן: למה? יש שם תושבים, מה הם שונים מהתושבים?     

עומר צור: נכון, ויחד עם זאת, מוסדות החינוך בעיר לא פעלו

עומר צור:  כשרצינו להחזיר את המכינות, נדרשנו לעבור בפיקוד העורף כדי לוודא שזה בטוח, וכך עשה המשרד

עומר צור:      ולנקודה האחרונה, שהיא מבחני התמיכה, וזה הפתרון שמצא המשרד יחד עם האוצר, תוקצב סכום שעומד על עשרה מיליון שקלים, ביוזמה של שרת ההתיישבות יחד עם שר האוצר ומשרד האוצר

עומר צור:  אנחנו נמצאים רגע לפני פרסום מבחני התמיכה הללו, עובדים על זה קשה

עומר צור:  המבחנים הללו אמורים - - -     

מאיר כהן: למה צריך מבחני תמיכה?     

יוראי להב-הרצנו: למה לא להמשיך את התשלומים?     

עומר צור: אנחנו רוצים באמצעות הכלי הזה שנקרא מבחני תמיכה, המשרד משלם למכינות לפי מספר החניכים

עומר צור:  הכוונה היא שזה לא יתיש

עומר צור:  הכוונה היא לתת כלי שהוא ישים ויהיה פשוט בעבור המכינות שהתפנו כדי לקבל תמיכה

יוסף טייב: אבל עומר, "בתוך עמי אנוכי יושבת"

יוסף טייב:  אנחנו יודעים מה זה מבחני תמיכה, אנחנו יודעים את הסרבול שזה יביא, ואת התסבוכת שהם הולכים להיכנס אליה, בסופו של דבר כדי להחזיק את הקיים

יוסף טייב:  אני באמת לא מצליח להבין למה צריך, חברי הכנסת שאלו בצדק, למה אנחנו צריכים מבחני תמיכה? הם עובדים, תשלחו פיקוח שיבדוק שאכן הם עובדים ושהם נמצאים על-פי הכללים ועובדים לפי הכללים, תמשיכו עם התזרים

עומר צור: הבעיה עם התזרים היא נושא אחד, אבל העניין הוא שמכינות שעברו, ואת זה אולי הם יוכלו לספר אחר כך יותר טוב ממני, אבל יש כמה פרמטרים שאין להם שיפוי לגביהם

עומר צור:  דמי הלינה במקומות החלופיים שלהם, דמי כלכלה ותשלום בעבור מזון, שהם עכשיו צריכים לדאוג להם במקומות אחרים, היסעים שיש להם בגין המעבר, רכישה או שכירה של ציוד או שירותים, אנשי מקצוע שמגיעים, מדריכים שמגיעים למכינות במקום המדריכים הקיימים

עומר צור:  המשרד, בשגרה שלו, משלם למכינות פר חניך

עומר צור:  זאת אומרת, אם לדוגמה לגליל עליון יש 160 חניכים - - -     

מאיר כהן: אז איקס מינוס משהו

מאיר כהן:  אתה עדיין לא כתבת את זה

עומר צור: המבחנים כבר כתובים ומאושרים

מאיר כהן: היועץ המשפטי יאשר אותם

מאיר כהן:  אנחנו כבר כמעט באמצע המלחמה

מאיר כהן:  אנחנו אומרים את זה מתוך הערכה גדולה מאוד

מאיר כהן:  אני ממש מעריך את המכינות האלה, זה דבר נהדר

מאיר כהן:  ואלה מיטב הנוער שיכולים לעזור ולתת כתף, והם עושים את זה

מאיר כהן:  אז חבל להקשות עליהם

מאיר כהן:  יש לך ניסיון, תפוס את השרה שלך, ותגיד להם, חבר'ה, מי שהיה שר יודע איזה שבעה מדורי גיהינום צריך לעבור עם כל מיני מבחני תמיכה כאלה

מאיר כהן:  עכשיו אנחנו בשעת חירום

מאיר כהן:  אני תומך במבחני תמיכה כשאנחנו בשגרה

מאיר כהן:  גם אז יש לנו ביקורת, אבל אפשר לצמצם אותם

מאיר כהן:  עכשיו, בשעת חירום, מה מבחני תמיכה?     

יוסף טייב: תעשו חישוב כמה עולה לינה, כמה עולה אוכל, כמה עולה הציוד, תעשו שקלול של מספר התלמידים, תחלקו את זה ותביאו למכינות

יוסף טייב:  תעשו פיקוח שלכם, כמה תלמידים אכן נשארו במכינה, ותיתנו להם שיפוי על-פי מה שקיים בשטח

יוסף טייב:  התסבוכת הזאת תביא אתכם ואותנו בסוף למצב שהמכינות לא יקבלו

יוראי להב-הרצנו: צריך לייצר תעריף, כמו שחבר הכנסת כהן ויו"ר הוועדה אמרו, תעריף של כמה עולה חניך או חניכה במכינה שפונתה, ולתת את זה

עומר צור: לתת את זה, זו הסוגיה

עומר צור:  אני הייתי מעורב בסיפור של מבחני התמיכה קצת מרחוק, אבל הכלי של לתת את התקציב מהמדינה אל המכינות שנדרשות, זה הכי שמצאו אותו כיעיל ביותר

עומר צור:  מה שאנחנו יכולים להבטיח, שאנחנו לא נסרבל שום דבר, ואני מניח שגם היועץ המשפטי, אני יכול להגיד ממה שאני מבין, האנשים איתנו, כי מבינים שהסיפור הזה הוא דחוף, והם צריכים את הכסף, והם עושים עבודה

יוסף טייב: עומר, אתה יודע מה זה אומר דחוף? אנחנו כבר אחרי 58 ימים מתחילת הלחימה

יוסף טייב:  הווה אומר שאם עד היום זה לא קרה, יכול להיות שאנחנו נחכה עוד שישים יום, ואני מקווה שעד אז הלחימה תיגמר

יוסף טייב:  אני לא יודע מאיפה בא הרעיון של מבחני התמיכה, האם זה בא מכם או מהאוצר, מייעוץ משפטי כזה או אחר, אני באמת מבקש ממך, ואני אגיד את זה גם בסיכום, תנסו להוריד את הסיפור הזה של מבחני התמיכה מסדר היום, כי אנחנו מכירים איך זה עובד

יוסף טייב:  זה לא יעבוד

יוסף טייב:  כמה שתנסה לפשט את התהליך, זה לא יעבוד

יוסף טייב:  אנחנו יודעים איך זה עובד

יוסף טייב:  זה לא יעבוד

יוסף טייב:  אם אחרי 58 ימים הם עדיין לא קיבלו את האפשרות ולא פורסמו מבחני התמיכה, אנחנו בבעיה

יוסף טייב:  אנחנו בזמן חירום, עם כל הכבוד

יוסף טייב:  הם היו אמורים כבר לקבל את הכסף הזה ולהמשיך לפעול ולחשוב ולהתארגן כבר על החזרה

יוסף טייב:  הם כבר אמורים להיות היום מיוצבים, התלמידים מקבלים את מה שהם צריכים, וכבר לחשוב על סילבוס ועל תוכנית איך הם חוזרים

יוסף טייב:  ואתה אומר לי מבחני תמיכה

יוסף טייב:  לא יודע, קשה לי לקבל את זה, עומר

עומר צור: התמיכה הזאת תיתן להם את הפער, ואני מזכיר שבשוטף הם מקבלים את התקציב

יוסף טייב: אין לי ספק

יוסף טייב:  אני לא נכנס לעצם הנושא האם הכנסתם את הכול במבחני התמיכה, ואני רוצה לשמוע גם מהם, אני לא יודע עד כמה הם חשופים ועד כמה הם היו שותפים לשולחן העגול שערכתם איתם את המבחנים האלה

יוסף טייב:  אבל אני יוצא מנקודת ההנחה שאכן יש הכול בפנים, ולא על זה הביקורת שלי

יוסף טייב:  השאלה היא אם המנגנון הזה של מבחני תמיכה הוא אכן אפקטיבי ואם הוא ייתן את המענה בזמן

יוסף טייב:  יכול להיות שהוא ייתן את המענה, אבל השאלה היא אם הוא ייתן אותו בזמן

עומר צור: אז אני רק אומר לסיכום שאנחנו משלמים בשוטף את כל התקציבים למכינות, זאת אומרת, הכסף ממשיך לעבור בצורה סדירה, והפער הזה שנוצר בקרב אותן 17 מכינות יטופל במהירות האפשרית, וזה המנגנון הטוב ביותר שנמצא

עומר צור:  אני אעשה כל מה שאני יכול כדי לוודא שלא יהיו בו עיכובים בכלל

יוראי להב-הרצנו: מה הדלתא? זאת אומרת, מבחינת הכימות של מה שניתן להם למה שהם זקוקים לו, פר מכינה או פר חניך

יוראי להב-הרצנו:  מה הדלתא? בכמה כסף מדובר?     

דניאל יצחק לוי: לפי החישוב שלנו, 12 מיליון שקל

דניאל יצחק לוי:  לפני שאמשיך אציג את עצמי: שמי דני זמיר, אני בכלל כיום מנכ"ל בית יגאל אלון; הייתי המנכ"ל הקודם של מועצת המכינות, אבל גייסו אותי אזרחית להיות פרויקטור לטובת מכינות העוטף והצפון

דניאל יצחק לוי:  המנכ"ל עצמו נמצא כרגע בחו"ל, אז אני גם מדבר בשמו

דניאל יצחק לוי: אני רק אשלים את הנתונים שעומר אמר

דניאל יצחק לוי:  קודם כול, אני באמת רוצה להגיד שהפורום, גם ממשרד ההתיישבות שנרתם לטובת העזרה, וגם משרד הביטחון במקום שלו

דניאל יצחק לוי:  אני אתן את הנתונים

דניאל יצחק לוי:      יש לנו 12 מכינות בעוטף שפונו, ועוד חמש מכינות בצפון

דניאל יצחק לוי:  חלק מהמכינות שפונו, פונו בגלל כל מיני סיבות

דניאל יצחק לוי:  למשל, יש מכינה שהיישוב שהיא נמצאת בו לא מסכים שהיא תהיה בו

דניאל יצחק לוי:  מיצר

דניאל יצחק לוי:  למה? כי אין מיגון

דניאל יצחק לוי:  כל מיני דברים שקשורים לרשויות המקומיות

דניאל יצחק לוי:  זה לא קשור לדיון הזה, אבל שתדעו שהבעיות הן מורכבות

יוסף טייב: זה קשור, כי אני תוקף את הסיפור הזה של המיגון מכל ההיקפים, אז אני אשמח לשמוע

עומר צור: דני, סליחה, אני רק אגיד פה הערה שהיא מאוד חשובה

עומר צור:  המכינות שאנחנו יודעים לתקצב ולדאוג להן, את מיצר אני מכיר, אלה כל המכינות שפונו בעקבות החלטות הממשלה, ויש שלוש החלטות כאלה

דניאל יצחק לוי: אז יש 16, בלי מיצר

דניאל יצחק לוי:  עם מיצר 17

דניאל יצחק לוי:  הסיפור הוא שהטענה של היישוב שם - - -     

מאיר כהן: סליחה שאני מפריע לך, המכינות של ניצוץ, מי מייצג אותן?     

דניאל יצחק לוי: הן לא פה, אנחנו לא יודעים

דניאל יצחק לוי:  כולם הוזמנו לדיון, עד כמה שאני יודע

מאיר כהן: משרד הרווחה לא פה

מאיר כהן:  חבל

דניאל יצחק לוי: מבחינת הנתונים והמיגון, מכינת מיצר, שצריכה להיות מפונה, הקיבוץ הודיע לה, יש שם איזה ריב פנימי, הקיבוץ הודיע לה שהיא לא יכולה לתפוס את המיגון של היישוב כי הוא צפוף מדי, והיא צריכה להתפנות

דניאל יצחק לוי:  זה מקרה אחד

דניאל יצחק לוי:  מקרה נוסף, דורות

דניאל יצחק לוי:  הקהילה של קיבוץ דורות רוצה לחזור עכשיו

דניאל יצחק לוי:  יש שם מכינה שנמצאת איתו

דניאל יצחק לוי:  המכינה לא יכולה לחזור כי אין לה מיגון בטווח של שלושים שניות מהמכינה

דניאל יצחק לוי:  אין לנו כסף למיגונית

דניאל יצחק לוי:  הם צריכים מיגוניות מוסדיות או משהו שייתן להם פתרון, ואין מי שיכול לפתור את זה, כי זה לא נמצא שתקציב של משרד שיפתור לנו את הבעיה הזאת כרגע

דניאל יצחק לוי:  בעיה כזאת כמו עם דורות יכולה לקרות גם עם מכינות אחרות שיכולות לחזור, למשל צאלים, שהם קצת יותר מרוחקים

דניאל יצחק לוי:  כל מי שיש לו בעיית מיגון לא יוכל לחזור גם כשהקהילה תחזור

דניאל יצחק לוי:  אני לא מדבר על היישובים שממש בעוטף שמראש לא היו ממוגנים בכלל, כמו חולית

דניאל יצחק לוי:  למזלנו הם לא היו בשמחת תורה ביישוב

דניאל יצחק לוי:  נחל עוז ואחרים, שהמבנים שם לא ממוגנים

דניאל יצחק לוי:      בסך הכול יש כ-1,800 חניכים שמפונים, כולל מיצר

דניאל יצחק לוי:  אני חושב שההצעה שעלתה פה, זה יהיה נהדר אם מבחינה משפטית זה יסתדר, פשוט לקבוע פר חניך וככה לפתור את הזמינות

דניאל יצחק לוי:  אנחנו גם בדצמבר, מבחני תמיכה, תקציב, כל לוח הזמנים לא ממש ברור לי

דניאל יצחק לוי:      ההוצאות הן הוצאות

דניאל יצחק לוי:  תכף ידבר פה עודד, שהוא ראש מכינת גליל עליון ויש לו כמאתיים חניכים

דניאל יצחק לוי:  הדלתא של גליל עליון היא מיליונים, לבד

דניאל יצחק לוי:  זאת מכינה שספגה הרבה

דניאל יצחק לוי:  הם היו צריכים להזיז מאתיים איש, לשכן אותם, אין להם את המטבח שלהם, צריכים לקנות קייטרינג, והם מביאים גם עוד הרבה צוות

דניאל יצחק לוי:  בקיצור, זה אירוע

דניאל יצחק לוי:      אבל אני רוצה להגיד שצריך להתמקד בשני דברים

דניאל יצחק לוי:  קודם כול, כמו שהתחלתם מראש, איך לייעל את התמיכה; והדבר השני, התקציב הבא, כי הקרב הזה כנראה לא ייגמר בינואר, בצפון אלוהים יודע מתי הוא ייגמר; והדבר הנוסף הוא איך לעזור מייד, להבדיל מהטווח העתידי וכו', מייד, מכינות שרוצות לחזור עם הקהילות, כי הן כולן נדדו עם הקהילות, מכינות שרוצות לחזור עם הקהילות, איך באופן ספציפי משרד הביטחון, או אני לא יודע מי, יבנה להן מיגונית בלי שהן ייכנסו לאיזשהו תור שלא נגמר אף פעם

מאיר כהן: לוקח 24 שעות, ללכת לקנות מיגונית, לשים אותה על משאית, ולבוא ולשים להם אותה צמוד למכינה

יוסף טייב: אז אני רוצה להגיד לך, מאיר, אני תוקף את הסיפור הזה של המיגוניות במוסדות החינוך, והתשובה שקיבלנו ממשרד החינוך היא שכלל המיגוניות הוזמנו על-ידי משרד הביטחון

יוסף טייב:  ואני חושב שאם מכינות קדם-צבאיות קשורות במשרד הביטחון, יש אכן מיגוניות במשרד הביטחון, ואז משרד הביטחון יוכל להביא להם את התשובה, אלא אם כן יש בעיה אחרת

יוסף טייב:  מה שאני שמעתי הוא שהבעיה היא לא כספית, לא תקציבית, בעיה של חוסר במיגוניות כי משרד הביטחון רכש את כל המיגוניות

יוסף טייב:  ולכן אני קורא למשרד הביטחון, המכינות הקדם-צבאיות נמצאות תחתיכם, עם משרד ההתיישבות, תביאו להן את המיגוניות

יוסף טייב:  תכף אנחנו נשמע את משרד הביטחון

יוסף טייב:  עודד שטיין, מכינת גליל עליון

עודד שטיין: היי, תודה רבה על הקשב

עודד שטיין:  אנחנו מכינה יחסית גדולה שנמצאת במעיין ברוך וברעם, שהם יישובים ממש על הגדר, ובקיבוץ עמיר, שהוא מפונה

מאיר כהן: יש לך גם במעיין ברוך וגם בברעם, שתי מכינות?     

עודד שטיין: ובכפר הנשיא ובעמיר

עודד שטיין:  יש שתי שלוחות ביישובים שפונו

עודד שטיין:  270 חניכים, מתוכם חמישים הם נוער מחו"ל, וגם זה אירוע מורכב, שחבר'ה נסעו וחזרו, וקצת יותר קשה לתווך להם

יוסף טייב: נוער מחו"ל שעלה לארץ ללא המשפחה

עודד שטיין: מכינה יחסית גדולה, וזה אירוע מורכב, כמו כולם, אבל קצת יותר

עודד שטיין:  בכלל, מכינות קדם-צבאיות, מתוקף הווייתם, מרבית הצוות מגויס, גם חניכינו נמצאים בחזית, יש לנו בוגרים שנהרגו, נרצחו, יש לנו בוגר שהוא חטוף

עודד שטיין:  ומרגישים את זה ביתר שאת, כמו כולם, לצד זה שיש גם דברים שמטבע הדברים קורים כי הצבא צריך למלא את השורות, וגייסו יותר מ-400 חניכים לטובת העניין הזה תוך כדי שנת המכינה, ככה שאנחנו ערים ומחוברים מאוד למציאות הכללית

עודד שטיין:      האירוע בצפון הוא קצת יותר מורכב, כי הוא יהיה יותר ארוך, ואנחנו לא יודעים מתי, ואנחנו צריכים את הוודאות

עודד שטיין:  אני לא ארצה להוציא כסף כשאני לא יודע מה מנגנון הפיצוי שלי

עודד שטיין:  התייחסת לזה בפתיחה, אני זקוק לאותו ביטחון

עודד שטיין:  קל מאוד לכמת את ההוצאות התוספתיות

עודד שטיין:  כל מה שהוא עם ארבעה קירות בצפון נשכר כשהוא לא בקו האש, והעלויות הן גדולות

עודד שטיין:  אנחנו מן הסתם גם לא עובדים עם הספקים הקבועים שלנו וכו', ואנחנו שוכרים אנשים שמגיעים, חלקם יהיו לתקופות זמניות וחלקם קבועות, אז יהיה לזה גם מרחק עצירה

עודד שטיין:  זה לא שנפטר את כל מי ש- - -     

מאיר כהן: איפה 250 התלמידים היום?     

עודד שטיין: באפיקים, בבית זרע

מאיר כהן: ואתה משלם משהו לאפיקים?      

עודד שטיין: כן, שכרנו שני אתרים בתוך אפיקים

מאיר כהן: ואתה משלם מזון?     

עודד שטיין: כן, אנחנו אוכלים בחדר האוכל של אפיקים, כלומר, קייטרינג חיצוני, הוא קצת יותר יקר מהספק הרגיל

מאיר כהן: ואתה יודע בלחיצת כפתור להעביר את הסכום שאתה מוציא באפיקים במקומות החלופיים ולתת אותו לעומר?     

עודד שטיין: כן

עודד שטיין:  קל מאות לכמת את זה, זה מאוד ברור

עודד שטיין:  אנחנו נמצאים באפיקים, בבית זרע, בקיבוץ כינרת, ששם התנאים הפיזיים הם לא טובים, וקשה לתווך את זה למשפחות

עודד שטיין:  כמו שאמרתם, 58 יום, אבל אתה לא יכול להגיד כל הזמן, זה מלחמה והאירוע נגמר

עודד שטיין:  ובכפר הנשיא יש לנו שתי שלוחות

עודד שטיין:  גם השלוחה של ברעם, קצת יותר צפוף, אבל שם אנחנו נמצאים, עושים עבודה קהילתית עם הקהילות המפונות מהגליל העליון שנמצאות גם באזור עוטף כינרת, אבל נמצאים בחוץ, זאת אומרת, צריכים לנייד ולשנע את עצמנו ולהתנדב

עודד שטיין:      הדבר העיקרי הוא זה, זה הסיפור התקציבי

עודד שטיין:  עם היתר אנחנו מסתדרים, אנחנו פשוט צריכים לדעת כמה ואיך אנחנו מקבלים כדי שנוכל להמשיך לתמוך

עודד שטיין:  אנחנו כולנו מגויסים, גם על מדים וגם לא, למערכה ולמאמץ הלאומי, וזה הסיוע שאנחנו צריכים

מאיר כהן: אני חייב לציין, אדוני היושב-ראש, שבכל מקום שאני מגיע, למלונות של המפונים, לאתרים, הם נמצאים שם, הם ילדים נפלאים, פשוט אלופים

מאיר כהן:  ראיתי את כולם, ראיתי גם חרדים וראיתי חבר'ה ממשרד הרווחה, הם פשוט אלופים

מאיר כהן:  זה מדהים כמה שהמכינות האלה משנות את החיים של הילדים האלה

מאיר כהן:  ואתה רואה את זה, כשבשעת חירום הם אחרת לגמרי, הם לוקחים אחריות ונמצאים שם עם הילדים ועם הנוער ועם הקושי

מאיר כהן:  הגם שלא כולם מוכשרים לשבת ולתת פתרון פסיכולוגי, אבל עצם הנוכחות שלהם מדהימה

מאיר כהן:  כל הכבוד, יישר כוח

יוסף טייב: עודד, בתקופה הזאת, עד שהמשרד יעביר לכם את הכספים, מאיפה אתם מממנים את זה? אני מבין שחוץ מלינה ואוכל, יש לכם עוד הוצאות נוספות, שאין לכם בשגרה?     

עודד שטיין: יש את ההסעות למקומות, כי גם יש לחץ גדול מההורים, שהוא פחד כללי שאי אפשר לכמת אותו, אבל הוא נוכח, בשימוש בתחבורה ציבורי וכו', וגם הם נמצאים במקומות מרוחקים, נסיעות למקומות ההתנדבות השונים

עודד שטיין:  יש גם תמיכה לזה, אבל היא לא מלאה, אבל היא בהחלט קיימת

עודד שטיין:  ואנחנו פשוט מוציאים פחות על לינה וכו' וזה בהחלט ניכר, וחלק מזה, אפשר לקרוא לזה מעין הלוואה שלקחתי עם יו"ר העמותה, לעניין הזה

עודד שטיין:  כשתגיע התמיכה, נחזיר את זה

עודד שטיין:      אני אגיד שכן יש עזיבה מוגברת של חניכים במקומות שיותר קרובים לגבול

עודד שטיין:  גם נרתמנו, גייסנו חניכים בהמוניהם, וגם יש עזיבה מוגברת של חניכים, ואני אשמח שמסגרת התקציב, שגם ככה קיימת, זאת אומרת, לא תקציב תוספתי, תישמר, זה יעזור לנו מאוד

דניאל יצחק לוי: חשוב להסביר את זה, מה שעודד מדבר עליו הוא שלא ינכו מהמכינה בגלל עזיבה - - - את התקנים האלה

דניאל יצחק לוי:  מבחינה תקציבית

עודד שטיין: החניכים מחו"ל, אני מעריך את העזיבה שלהם ב-15%–20%, והחניכים מפה 10%

עודד שטיין:  אלה המספרים

עודד שטיין:  מבחינתנו זה גם היה כלי חינוכי, חניך שלא התייצב אחרי 7 באוקטובר, הודענו לו שאנחנו מגייסים אותו

יוסף טייב: מה התקציב החודשי התוספתי שאתה מוציא בחודש?     

עודד שטיין: אני מעריך את זה בלינה, ארבעים שקלים ביום לחניך

עודד שטיין:  זה הסכום

לימור סון הר-מלך: יש לי שאלה, יש פה נציג של מכינת עצם?     

יוסף טייב: לא

לימור סון הר-מלך: אז הם חזרו

לימור סון הר-מלך:  נראה לי שהם המכינה היחידה בדרום

עומר צור: כן, ציינתי את זה קודם

עומר צור:  בנווה ובאופקים

לימור סון הר-מלך: אז תסביר לי איך הם הצליחו לעשות את זה, איך הם הצליחו לחזור? מבחינת מיגון ומבחינה מענה בטיחותי

עומר צור: הם נמצאים במקומות שיש בהם מיגונים באופן שמאפשר להם לחזור לפעול

עומר צור:  וכמו שסיפרתי קודם לכן, לפני שנכנסת, פנינו לפיקוד העורף באופן פרטני כדי לוודא שזה בטוח, גם ביישוב נווה וגם באופקים, שאפשר לחזור, לפעול ולהתנדב

אדיב סגל: שלום

אדיב סגל:  אני במלון של מפונים, אז אין לי יותר מדי תנאים, אני מתנצל

אדיב סגל:  שמי אדיב סגל, אני מנהל כספים ותפעול של עמותת דרך ארץ, מפעילה מכינות חצי-שנתיות

אדיב סגל:  אתם דיברתם על המכינות השנתיות

אדיב סגל:  אני אתן הקדמה על המכינות החצי-שנתיות, שהן תחת "אופק"

אדיב סגל:  אני אספר את המקרה שלנו

אדיב סגל:      אנחנו מפעילים מכינות באזור רמת נגב: אשלים, כמהין, רביבים, ניצנה, ויש לנו גם מכינה שנתית בערד

אדיב סגל:  המכינה שמבחינתנו קשורה לאירוע היא מכינת אשלים

אדיב סגל:  אנחנו התבקשנו על-ידי המנהלת, המועצה, לפנות את המתחם של המכינה כדי ליישב את המפונים ואת הקיבוץ של כרם שלום, שהם עוברים למתחם שלנו ולמתחם איילים, שזה גם מתחם הסטודנטים, ולנו יש לזה משמעויות, הן מבחינת התהליך של המכינה - - -     

מאיר כהן: רגע, אתם בטללים?     

אדיב סגל: אנחנו באשלים

מאיר כהן: כרם שלום עוברים לאשלים, נכון

אדיב סגל: אנחנו בסאגה די ארוכה כבר כמה שבועות איך עושים את זה ומעורבים הרבה גורמים

אדיב סגל:  יש לנו חוסר ודאות מטורף, ואנחנו צריכים למצוא מקום חלופי, שהעלויות הן פי שלושה

אדיב סגל:  ומבחינתנו, מעבר לעניין הכספי יש גם הבעיה של האם נחזור למכינה באוגוסט או לא נחזור, האם נפתח את השנה הבאה, ואת העלויות ש - - - מאיתנו מהבחינה הזאת שאנחנו צריכים למצוא מקום חלופי

מאיר כהן: תלכו לראש עיריית דימונה בני ביטון, תאמין לי, הוא ימצא לכם מקום ותיסעו בכל יום לטללים

אדיב סגל: אנחנו כבר שנה מנסים למצוא מקום לעוד מכינות, יש ביקוש מטורף, בדימונה לא ניסינו

מאיר כהן: תנסו

אדיב סגל: אני אגיד שאתה שלחת אותי

מאיר כהן: אני מדבר בשיא הרצינות

מאיר כהן:  הם יקלטו אתכם

מאיר כהן:  זאת עיר נהדרת, וזה מרחק של 25 דקות

אדיב סגל: נכון

אדיב סגל:  אני במקור משדרות, גר בשדרות, אנחנו באמת מנסים למפות את כל האזור שם

אדיב סגל:  אבל כרגע זו הסיטואציה שאנחנו נמצאים בה מבחינת המלחמה, הפינוי שמבקשים מאיתנו

אדיב סגל:  כמובן, המנהלת והמועצה די איתנו ותומכות בכל מה שקשור, אבל גם אנחנו מנפגעי הפינוי, מה שנקרא, ויש לזה משמעויות

יוסף טייב: תודה רבה, אדיב

יוסף טייב:  עומר, אני מבין שהחצי-שנתיות לא נמצאות אצלכם, נכון?     

גל איובי: לא, הם אצלנו, משרד החינוך

גל איובי:  אני גל איובי ממשרד החינוך, אני מייצגת את מכינות אופק

גל איובי:  יש לנו בעצם שש מכינות שפונו, דרך ארץ היא אחת מהן, יש עוד מכינה אחת של "אחריי", עוד שתיים של "מרכז מעשה" ועוד שתיים של "החלוץ"

גל איובי:  הן פונו מתוקף צו מדינה

גל איובי:  גם להן הצלחנו לסדר להן שיקבלו את מלוא התקציב השנתי, את כל התמיכה, משום שאנחנו מכירים בצורך שלהן, בחשיבות שלהן, בטח ובטח לרציפות תפקודית, והן, כמו חניכי המכינות, יצאו להתנדב מהיום הראשון של הלחימה, גם במרכזים קהילתיים, גם במוקדי מפונים, שמרטפיות, מפעלים חיוניים, חקלאות

גל איובי:  בכל מקום שהיה צריך אותם, הם היו ונלחמו ונתנו כתף והיו חלק מתהליכי ההתנדבות והתמיכה בעורף

גל איובי:  יש לנו שש מכינות שפונו, וגם להן יש איזשהו נזק כלכלי שהן סוחבים בשל הפינוי, אם זה השכירויות הכפולות, אם זה ההוצאות של היסעים, כלכלה וכל מה שנדון פה

גל איובי:  וכל הסדר שנוכל דרך תוספות של האוצר, אנחנו נשמח ונתמוך בכל הסדר כזה

יוסף טייב: איך אתם מתכוונים אצלכם לתמוך?     

גל איובי: אנחנו בקשר ישיר עם מועצת מכינות אופק, נמצאים בדיונים שוטפים איתם, מנסים להקל עליהם במבחני התמיכה בסעיפים מסוימים

גל איובי:  עומר דיבר על זה קודם לכן, הדרך שלנו לשלם בסוף היא במבחני תמיכה, אין לנו דרך אחרת לשפות את המכינות

גל איובי:  אנחנו מנסים במבחני התמיכה להקל ולהוסיף סעיפים כדי שיאפשרו להם לקבל כמה שיותר שיפוי על הנזקים, אבל יש נזקים שאנחנו לא משלמים

גל איובי:  זאת אומרת, משרד החינוך מתקצב אותם על פעילויות חוץ, אז אנחנו יכולים לתת על פעילויות התנדבות, על תהליכי ליווי הבוגרים ועל מספרי חניכים

גל איובי:  אלה הסעיפים במבחני התמיכה

יוסף טייב: שכירות, לינה ואוכל?     

גל איובי: שכירות לינה ואוכל הם לא חלק מהסעיפים

יוסף טייב: אז איך אתם מצפים שהם ימשיכו להחזיק את המכינה?     

גל איובי: אני מניחה שהם יציגו עלויות יותר גבוהות פר חניך

יוסף טייב: אנחנו אחרי 58 יום

גל איובי: כרגע הם עובדים והם מקבלים את כל התמיכה שהם צריכים

גל איובי:  הם מקבלים את התמיכה מהמשרד

גל איובי:  הדרך שלנו הייתה לדאוג שהם יקבלו את כל תקציבי 2023, שהתקציב שלהם לא ייפגע

גל איובי:  וככל שיהיו עוד צרכים, אנחנו פה כדי לראות יחד איתם איך אנחנו - - -     

יוסף טייב: אז הצרכים עלו

יוסף טייב:  אמרנו, לינה, אוכל והסעות הם חלק מהדברים התוספתיים

יוסף טייב:  זה קיים במכינות השנתיות, וזה קיים גם במכינות החצי-שנתיות

דניאל יצחק לוי: אני מכיר שתי מכינות, בראש הנקרה וביחיעם שמפונות, הן משלמות שכר דירה מופרז, כי זה מה שהן הצליחו להשיג, ואם זה לא נכלל במבחני התמיכה, אז מה כן?     

יוסף טייב: ברור

יוסף טייב:  זו השאלה שלי

מאיר כהן: צריך לציין את משרד החינוך

מאיר כהן:  היות שאנחנו מכירים טוב את המשרד הזה, משרד החינוך בפחות מחודשיים הקים בתי ספר

מאיר כהן:  אז דווקא, בואו נעשה היקש

מאיר כהן:  אם משרד החינוך – ואני יודע מה זה להקים בית ספר, הייתי ראש עיר, זה לוקח בערך שלוש שנים מינימום – עשה את זה בשלושה חודשים, אתם לא מצאתם את הדרך לעזור למכינות האלה בלי מבחני תמיכה? או במבחני תמיכה שבתוך שעתיים כותבים אותם ובתוך ארבע שעות מיישמים אותם? מה קורה?     

גל איובי: אנחנו מאפשרים להם במבחני התמיכה, דרך הייעוץ המשפטי, נאפשר להם להכניס - - -     

מאיר כהן: אבל מישהו במשרד צריך להרגיש שזה חירום

מאיר כהן:  כמו שידעו בבינוי ובתקצוב ובלשכת השר, ואני אומר את זה לזכותו של המשרד, אז דווקא במכינות זה כאילו משהו זניח?     

גל איובי: לא, זה בכלל לא משהו זניח, אני חושבת שמהרגע הראשון אנחנו היינו שם, ליווינו אותם, ואנחנו נאפשר להם לקבל את כל התמיכה שהם צריכים

גל איובי:  רק עכשיו עזרנו להם לאשר את מלוא התקציב שלהם ל-2023

גל איובי:  אני מאמינה שזה יעזור להם גם בעלויות הנוספות

גל איובי:  נמצאים פה גם הנציגים שלהן, הם יוכלו להעיד על הקשר שיש בינינו ועל המאמצים המשותפים שאנחנו עושים

יוראי להב-הרצנו: שמענו פה עדות של ראש מכינה שאומר, יש לי קושי לתכנן הלאה כי אין לי ודאות

גל איובי: הסיפור של מכינת "אשלים" הוא אחר, כי הם פונו בשל זה שצריך להלין שם אנשים

גל איובי:  אנחנו עוזרים להם ומעורבים איתם גם בתהליכים האלה

גל איובי:  אין לנו כרגע מקור תקציבי נוסף

יוסף טייב: פניתם לאוצר?     

גל איובי: אני לא יודעת

יוסף טייב: אז תבדקי את זה

יוסף טייב:  כי אם לא פניתם לאוצר, זו לא תשובה, "אין לנו מקור תקציבי"

גל איובי: אני יודעת שהתקציב של משרד החינוך מתוח עכשיו עד הקצה בשל כל הדברים שדיברתם עליהם

יוסף טייב: אני מבין לגמרי

יוסף טייב:  אבל תפקידו של משרד הוא במידת הצורך לפנות לאומר ולהגיד לו, תקשיב, חביבי, יש לי בעיה, אחת, שתיים, שלוש

יוסף טייב:  והביקורת שלי כלפי המשרד על הסיפור הזה של התבחינים, יש לי ביקורת כללית על התבחינים

יוסף טייב:  אבל מה שאין לי במשרד ההתיישבות, שהם השכילו להבין שהנושא של אוכל, היסעים ולינה הוא בילד-אין בתוך המבחנים, אני לא מבין למה אצלכם הוא לא נכנס

יוסף טייב:  אם הבעיה היא תקציבית, אני רוצה לדעת אם פניתם לאוצר

יוסף טייב:  אז אולי אני אשאל את האוצר

יוראי להב-הרצנו: אדוני יושב הראש, לא מדובר בסכומים גדולים, שמענו שהדלתא נמוכה מעשרים מיליון שקל

יוראי להב-הרצנו:  בפרספקטיבה של תקציב משרד החינוך, זה אפילו לא טיפה

יוראי להב-הרצנו:  זה שבריר של טיפה

יוסף טייב: אריאל הבר, משרד האוצר

יוסף טייב:  מה התפקיד שלך, אריאל? האם קיבלתם פנייה ממשרד החינוך לגבי תוספת תקציב על מכינות קדם-צבאיות?     

אריאל הבר: שלום

אריאל הבר:  אני אגיד שהדיון הזה מבחינתי די בהפתעה

אריאל הבר:  הבוקר הודיעו לנו

יוסף טייב: אריאל, תעצור

יוסף טייב:  זה מיותר

יוסף טייב:  תקשיב טוב

יוסף טייב:  אני קיבלתי הודעה חצי שעה לפני הדיון, שמשרד האוצר לא מתכוון להגיע לדיון

יוסף טייב:  הרמתי טלפון לעוזר האישי של שר האוצר

יוסף טייב:  הוא הבטיח לי שאכן יעלה מישהו לדיון

יוסף טייב:  לעלות בשביל להגיד שמישהו עלה, לא מקובל עליי

יוסף טייב:  אז חבל על הדיבורים

אריאל הבר: אני מתנצל על חוסר ההבנה, יכול להיות שהבעיה אצלנו

אריאל הבר:  ככל שיש שאלות שהוועדה תדון בהן, אנחנו נשמח להתייחס

יוסף טייב: כן, אבל זה לא מקובל

יוסף טייב:  זו לא הפעם הראשונה

יוסף טייב:  ואני רוצה להגיד בצורה ברורה, הוועדה הולכת להגיש תלונה לנציב שירות המדינה, ואני מקווה שאני אקבל את התמיכה של יו"ר הכנסת בנושא

יוסף טייב:  הנושא הזה הולך ומתרחב בשאר הוועדות, אני שומע גם מיו"רים אחרים, ולכן אנחנו לא נעבור על הסיפור הזה לסדר היום

יוסף טייב:  כמו שאמרתי, זו לא הפעם הראשונה, ואתם צריכים להבין, כשאתם באים לפה אתם לא עושים לנו טובה

יוסף טייב:  זה חלק מחובתכם, לבוא ולהביא את הנתונים ולהביא את התשובות לוועדות

יוסף טייב:  ואנחנו, כגורם המפקח בפרלמנט, אנחנו חייבים לקבל את התשובות

יוסף טייב:  ואם אנחנו לא מקבלים את התשובות, חבל על התכנסות הדיון

יוסף טייב:  אני בכלל רציתי לבטל את הדיון, ואמרתי את זה לצוות שלי, אני מבטל את הדיון, תוציאו הודעת דוברות שהאוצר לא הגיע

יוסף טייב:  אז להגיע ולהגיד לי, "הודיעו לי הבוקר ואין לי תשובות ואני לא יודע", אני גם סתם גוזל מזמנך, חבל

יוסף טייב:  שתהיה לך נסיעה טובה

יוסף טייב:      עומר קריה מתנועת הצופים, בבקשה

עומר קריה: אהלן

עומר קריה:  אני עומר, אני מייצג את תנועת הצופים הבוקר

עומר קריה:  בשגרה אני המנהל של התוכנית החצי-שנתית שלנו

עומר קריה:  יש לנו בעצם שתי שלוחות בקיבוץ מגן, הקמנו אותן ב-3 בספטמבר, זה היה היום הראשון של שתי התוכניות שלנו

עומר קריה:  נראה לי שאני ממש אתן משפט, כי אני חושב שהדיון הזה הוא דיון שהוא מעניין יותר בהיבט הרחב

עומר קריה:      אנחנו נמצאים באיזושהי פרוצדורה שבה אנחנו בעצם עדיין לא בהכרה

עומר קריה:  אנחנו אמורים בשנתיים הקרובות לעבור תהליך של הכרה, ועכשיו אנחנו, בהקשר של מה שמדובר כרגע, אנחנו בעצם נמצאים ללא הכרה

עומר קריה:  זאת אומרת, גם מי שמקבל פה כרגע את התזרים, זה משהו שכרגע לנו אין

עומר קריה:  הכול מתקציב שאנחנו העמדנו לטובת האירוע

עומר קריה:  אבל אותו תקציב שהעמדנו לטובת האירוע כרגע משתנה

עומר קריה:       אנחנו נמצאים באילת ב-45 הימים האחרונים

עומר קריה:  ירדנו פשוט עם המועצה האזורית אשכול

עומר קריה:  ברגע שהם הגיעו לאילת, אנחנו בתוך כמה ימים התארגנו ונסענו לשם

עומר קריה:  אנחנו משלמים מאה שקל ללינה ללילה לראש

עומר קריה:  אנחנו שוכרים כיתות וחדרים

עומר קריה:  יש לנו שם 36 חניכים מתפקדים

עומר קריה:  גם, כמובן, נשירה, אני אגיד מינימלית, לשמחתי

עומר קריה:  התחושה שאנחנו עושים שם את הדבר הנכון

עומר קריה:  יש לנו שני חניכים שהם מפונים בעצמם, מסעד ומעלומים

עומר קריה:  אז גם הם, כמפונים, מנתניה וים המלח הגיעו אלינו לאילת כי הם מרגישים שאנחנו עושים שם את הדבר הנכון

עומר קריה:      ובהקשר של הדיון הנוכחי, זאת נקודה ספציפית שאין לנו מענה בשבילה כרגע, כי אנחנו עדיין לא בהכרה, כי אנחנו עדיין לא עובדים מול הגופים, והרבה מאוד מהדברים שקורים בשוטף

עומר קריה:  וזה שם אותנו בבעיה תזרימית צפויה

עומר קריה:  אני אגיד שכרגע אנחנו יודעים לנקות את התוכנית שהייתה אמורה להיות ולהפנות תקציבים לאן שצריך

עומר קריה:  ואני גם אגיד שאנחנו לא מתעסקים בזה, כי אנחנו מבינים שאנחנו במקום הנכון ובזמן הנכון

עומר קריה:  אם נצטרך לגייס כספים, נגייס כספים

עומר קריה:  אבל זו איזושהי סיטואציה שבה אנחנו נמצאים

עומר קריה:  אבל אני חושב שאותי לפחות, מה שמעניין הוא העניין הזה בהקשר של הרוח הגבית

עומר קריה:  זאת אומרת, אנחנו צריכים אתכם

עומר קריה:  אני יודע מה החבר'ה שלי עושים משמונה בבוקר עד שתיים בצוהריים, והם מחליפים סייע וסייעת לילדים עם צרכים מיוחדים, ללא הכשרה, זו הכשרה שאנחנו עשינו

עומר קריה:  כי אנחנו מבינים שזה הצורך

עומר קריה:      הרוח הגבית היא, אוקיי, תישאו שם עד שבית הספר השדה הזה שאתם הקמתם, עד שהוא יפונה אתם פה

עומר קריה:  זה התפקיד שלכם

עומר קריה:  אנחנו רוצים לחבר את זה עד הסוף, אנחנו רוצים את ההכרה בדבר הזה, לא ההכרה הכלכלית

מאיר כהן: איפה אתם גרים?     

עומר קריה: עכשיו אנחנו לנים בהוסטל

עומר קריה:  עכשיו ספציפית ב"אברהם הוסטל"

עומר קריה:  כמובן, דרך איזשהו הסכם שעשינו לטווח ארוך, אבל בסוף גם להוסטל יש עלויות ואחזקה

עומר קריה:  אנחנו משלמים מאה שקל לראש ללינה

עומר קריה:  נוסף על כך, אין לנו מטבח

עומר קריה:  מה שאנחנו מצליחים, להכניס את המתנדבים לאכול במלונות

עומר קריה:      עוד פעם, זה לא מעניין, וזו גם האמירה שלנו מול החבר'ה

עומר צור: זה יחד עם קיבוץ מגן?     

עומר קריה: לא, קיבוץ מגן הוא בים המלח

עומר קריה:  המטרה שלנו הייתה להיות מכינה שעובדת עם המועצה האזורית אשכול, ולא עם יישוב או קיבוץ מסוים

מאיר כהן: אדוני היושב-ראש, בוועדת הכלכלה ישבנו, ומטפלים של אנשים, הכרנו בהם

מאיר כהן:  נניח שהגיע קשיש או קשישה עם מטפלת, הכרנו

מאיר כהן:  אני חושב שאולי נעביר את זה לחיים כץ, שתצא קריאה

מאיר כהן:  בכמה מדובר? כל המכינות שהתפנו? כמה חניכים?     

דניאל יצחק לוי: אם אתה לא סופר את מיצר, כ-1,700

דניאל יצחק לוי:  חלקם כבר חזרו

מאיר כהן: כמה היום נמצאים בחוץ? אמרתם שבע מכינות, כמה? שמונה?     

דניאל יצחק לוי: כיום נמצאים בחוץ לפחות כאלף תלמידים

דניאל יצחק לוי:  יותר מאלף תלמידים

עומר קריה: אני רק אשמח להגיד משפט אחרון

עומר קריה:  הצעה שלי, הדיון הזה צריך להיות דווקא ממקום של לא מה התמיכה שאנחנו צריכים כדי לוודא שאנחנו שורדים או יש לנו ודאות

עומר קריה:  אני, כמי שפוגש את מה שקורה בשטח עכשיו, ספציפית באילת, לגבי מקומות אחרים אני לא יכול להעיד, אני חושב שהשיח שצריך להתקיים הוא שיח של השקעה

עומר קריה:  שיח של ההבנה של מהות האירוע וההבנה של – אני מדבר מהנקודה שלי כי זאת הנקודה שאני מכיר – מה המשמעות של מכינת מעמקים ומכינת סימני דרך בבית ספר שדה במועצה האזורית אשכול

מאיר כהן: לא, אני לא מסכים איתך

מאיר כהן:  אני חולק על דבריך

מאיר כהן:  יש לנו מספיק זמן לעשות את זה, אתה צודק, זה נדבך חשוב

מאיר כהן:  אבל היום אנחנו צריכים לדבר על המצוקות של המכינות

מאיר כהן:  יש לך 37 תלמידים, שער בנפשך שאתה עומד לפני שוקת שבורה ואין לך כסף להאכיל אותם, והקיבוץ הזה טוען שיש לו מתיישבים ואתה צריך להיות בחוץ, וההורים לוחצים עליך, כי צריכים לשדך את זה - - - לכן אני דווקא חושב שמה שצריך עכשיו זה שתצא הצהרה מהוועדה הזאת, של היושב-ראש, שאנחנו מבקשים לפתור כאן ועכשיו את הבעיות

עומר קריה: מסכים

עומר קריה:  אני חושב שהדיון הבא זה הדיון הזה

עומר קריה:  זאת אומרת, אנחנו צריכים כסף

עומר קריה:  אני חושב שכולנו הסכמנו על זה, וזה צריך לקרות במהירות האפשרית כדי לסגור את הפלסטר, כדי לייצר לנו ודאות

עומר קריה:  השיחה הבאה צריכה להיות על אחדות העם, מה שקורה באילת, כדי לעזור לפתור את האירוע באמת

עומר קריה:  זאת המטרה שלנו

יוראי להב-הרצנו: אני מאחר לדיון נוסף בוועדת הכלכלה, אבל חשוב לי לומר את זה בעיקר למשרד החינוך ומשרד האוצר

יוראי להב-הרצנו:  המכינות הקדם-צבאיות הן הפרויקט הכי מרגש שקיים במדינת ישראל, זו חממת המנהיגות של המדינה, משם יצאו האנשים שייקחו את המושכות להנהגת המדינה

יוראי להב-הרצנו:  אנשים שהשירות שלהם, או הקדשת השנה הזו במכינה הקדם-צבאית מסייעת לקהילה, אבל מסייעת גם להם ובונה גם אותם

יוראי להב-הרצנו:  ולכן הדרך להתייחס לזה היא לא "נחמד שזה קיים"

יוראי להב-הרצנו:  מדינת ישראל לא עושה את זה כי "נחמד שזה קיים", אלא כי זה צורך חיוני לעתידה, לבנייה של חברה משגשגת ובריאה

יוראי להב-הרצנו:  ולכן כך צריך להתייחס לזה, כאירוע חיוני שצריך להתייחס אליו ולמלא את כל הפערים כדי לאפשר לאותם אנשים, לאותם מחנכים, לאותם בני נוער, להשלים את השנה שלהם כנדרש

יוראי להב-הרצנו:       כמו ששמענו פה, לא מדובר בסכומים גבוהים, ולכן אני קורא גם למשרד החינוך וגם למשרד האוצר, תחת השרביט שלך, אדוני יושב הראש, לוודא שהפערים נסגרים מייד

יוראי להב-הרצנו:  אין שורה תחתונה ברורה יותר מדי

יוראי להב-הרצנו:  זה צריך להיסגר מייד כדי שהמשאבים יועברו ושאותם חניכים יוכלו לסיים את השנה שלהם כנדרש

יוראי להב-הרצנו:  אין אלטרנטיבה אחרת

יוראי להב-הרצנו:  תודה רבה

יוסף טייב: תודה רבה

יוסף טייב:  בני פרץ, בבקשה

בני פרץ: כבודו, קודם כול, כל הכבוד על הדיון הזה בוועדה

בני פרץ:  אני רוצה רק להגיד לך כפעיל חברתי, כל הנושא הזה שמדובר בו, יש בו גם נוער קשה, שהוא גם מגיע וגם נותנים לו את הפתח הזה להגיע לצבא ולשרת, לקבל את כל הנתונים ולצאת ממנו כמו שצריך

בני פרץ:  ופה, כמו שראית, ילדי האוצר מדברים איתך

בני פרץ:  ילדי האוצר

בני פרץ:  הם החוסמים לכל דבר, הוא צריך הרבה זמן לבדוק באוצר, הם כאילו לא יודעים שום דבר, כאילו לא מקבלים

יוסף טייב: אני לא יודע בכלל אם הייתה פנייה לאוצר

בני פרץ: אני אומר, אבל אתה רואה אותם

בני פרץ:  אתה ביקשת את האוצר

בני פרץ:  שמעת בעצמך מה הוא אומר, באוצר, נער האוצר שאנחנו אומרים

בני פרץ:  הם צריכים הכול, מטחנה של בירוקרטיה, של לא לתת, זה לסחוב וזה הכול

בני פרץ:  באיזה מקום צריך לחתוך, צריך לדעת מתי חותכים, כמו בבשר החי

בני פרץ:  לחתוך אותו אצלם באוצר, על-ידי הוועדה, לתת את הכול, להביא ולהגיד, זה כסף

בני פרץ:  כל מה שאני שומע זה אפילו פחות מפרומיל ממה שקורה בתקציב החינוך או כל תקציב אחר

בני פרץ:  פחות מפרומיל במדינת ישראל, אני לא מבין

בני פרץ:  זה פרוטות, מה שנותנים להם

בני פרץ:  בפרוטות האלה מביאים נוער, הופכים אנשים שישרתו בצבא, חיילים, נותנים להם את הכלים הנדרשים

בני פרץ:      זו החשיבות פה, ואני אומר, בדברים האלה יש הרבה זלזול כשמדובר בכסף

בני פרץ:  מה אנחנו מגדלים? מה אנחנו מגדלים?     

יוסף טייב: התרומה שלהם לחברה גם, אני חושב

יוסף טייב:  נחשפים לתרומה האדירה שלהם, אני חושב שמשרד ההתיישבות אמר את זה בקולו, ומשרד החינוך

יוסף טייב:  אין ספק

בני פרץ: זה מה שאני אומר

בני פרץ:  ולכן אני אומר, כל הכבוד שקיימתם את הדיון, אבל צריכים להבין באוצר, וכל נערי האוצר שכל הזמן ממציאים כל מיני סיפור עם התקציב ומעכבים כל דבר

בני פרץ:  צריך מישהו שיחתוך שם

בני פרץ:  אי אפשר להגיד, יש תקציב, יש הרבה כסף, פותחים, נותנים, עושים, אני הכול שומע

בני פרץ:  לכל המפונים, ובסוף, הינה, תסתכל, פרוטות

בני פרץ:  פרוטות עוד לא קיבלו

בני פרץ:  וזו הבושה שאני מסתכל עליה

בני פרץ:       ולכן זה התפקיד שלך, ואני באמת שמח על זה שאתה באמת עושה הכול מההתחלה

יוסף טייב: תודה רבה

אביתר בקסיס: בוקר טוב, אביתר בקסיס, סמנכ"ל מכינת גליל עליון

אביתר בקסיס:  אני אגיד קודם כול תודה על הדיון, ותודה למשרד ההתיישבות, כמובן, על התמיכה והעזרה

אביתר בקסיס:      חשוב לי לציין, אחת התוכניות שלנו היא תוכנית חצי-שנתית בשיתוף "קול עמי" והסוכנות היהודית, 50% מהחניכים הם חניכי חו"ל, שחצי מהם בתחילת המלחמה טסו

אביתר בקסיס:  חלקם חזרו, אבל גם שם יש - - -     

יוסף טייב: זה דרך פרויקט "נעלה"?     

אביתר בקסיס: לא, זה דרך הסוכנות היהודית, "מסע", מגיעים בערך לחצי שנה או שנה

אביתר בקסיס:  חלקם חזרו

לימור סון הר-מלך: "מסע" הוא דבר מדהים

לימור סון הר-מלך:  אחד הפרויקטים הטובים של מדינת ישראל

אביתר בקסיס: נכון, וצריך להגיד, זה לא תחת מנגנון הפיצויים, וגם שם אנחנו צריכים לראות איך אנחנו נותנים לזה מענה

לימור סון הר-מלך: הסוכנות היהודית עכשיו מנסה לתת מענה לאתגרים האלה?     

אביתר בקסיס: אנחנו בתקשורת מולם

אביתר בקסיס:  אנחנו צופים פני עתיד ואנחנו מקווים מאוד שהיא תתמוך ותעזור, כי זה פרויקט - - -     

לימור סון הר-מלך: הפרויקט היותר רציני של הסוכנות היהודית

אביתר בקסיס: לגמרי

אביתר בקסיס:  ואם הוא ייפגם, צריך לחשוב

אביתר בקסיס:  יש בשלוחה הזאת ספציפית שלושים בני נוער מכל העולם, אירופה, מלונדון, משוודיה, מהולנד, שפשוט עושים מעשה הסברה לבני הנוער

אביתר בקסיס:  זה קהל יעד שאנחנו אפילו לא חושבים עליו, זה קהל יעד שמדינת ישראל פחות מתמקדת בו

אביתר בקסיס:  עושים מסעי הסברה מדהימים ופשוט מייצגים אותנו בכל העולם

לימור סון הר-מלך: הם לא באים לחופשה

לימור סון הר-מלך:  הם פרויקט מדהים

לימור סון הר-מלך:  אלה אנשים שבאמת באים עם מחויבות למדינת ישראל

יוסף טייב: אני אשמח שתפנה אליי אחרי כן עם הנתונים, ובשמחה רבה אני אתערב גם מול ג'וש ומי שצריך בסוכנות

אביתר בקסיס: אני מודה על זה

אביתר בקסיס:  חשוב לי לציין שעשרה מיליון השקלים שמשרד ההתיישבות ציינו הם חשובים ומשמעותיים

אביתר בקסיס:  דני דיבר על 12 מיליון בסך הכול

אביתר בקסיס:  צריך להגיד, יש פה שני מיליון שקלים, זה פער

אביתר בקסיס:  זה פער מבחינתנו, כשגם ככה קשה לגייס תרומות כשהן הולכות לחירום, ומכינה קדם-צבאית, כתרומה, היא לא המוקד הראשון שאנשים יתרמו היום

אביתר בקסיס:  יש לנו פגיעה בשוטף, ש-20% מהתקציב שלנו הוא תרומות, אז גם פה יש פער של שני מיליון, לפי מה שדני אמר

אביתר בקסיס:  אני לא מכיר את הנתונים, אבל צריך להגיד, מתחלק ב-16 או 17 מכינות

אביתר בקסיס:  אז אני לא יודע

אביתר בקסיס:  נחכה למבחני התמיכה או למנגנון האחר

אביתר בקסיס:      ואני גם חייב לציין שאני מודאג ממה הלאה

אביתר בקסיס:  היציבות, הוודאות

אביתר בקסיס:  זאת אומרת, זה משהו שהוא עכשיו החירום של החירום, אבל לפי כל הצפי, כמו שאתם רואים, אנחנו במילואים, מדברים איתנו על ימים ארוכים של לחימה

אביתר בקסיס:  זה אומר שעשרה מיליון שקלים הם לעכשיו, אבל מה קורה בפברואר, מה קורה באוגוסט, בשנת הלימודים הבאה, ואיך אנחנו מהיום מסתכלים על מענה שיינתן לנו לשנה הבאה

אביתר בקסיס:  אז את זה אני חושב שחשוב לציין

יוסף טייב: בהחלט

יוסף טייב:  לימור, את רוצה להגיב על משהו?     

לימור סון הר-מלך: לא, רק שאני חושבת שמשרד האוצר צריך לעשות איזשהו מתווה ומיפוי ברור שנותן איזשהו מענה וסיוע למכינות שנאלצו להתפנות, וגם אלה שבעצם מתמודדות עם כל האתגרים שהדבר הזה מביא

לימור סון הר-מלך:  אז לדעתי זה הסיפור

לימור סון הר-מלך:  הסיפור הוא שהם צריכים להביא איזשהו מתווה, ולא לקושש נתינת מענה נקודתי, אלא באמת משהו מאוד ברור, שלפי המתווה הזה יהיה אפשר

לימור סון הר-מלך:      אני לא צריכה להכביר במילים כדי לתאר את התרומה האדירה של מכינות קדם-צבאיות לטובת עם ישראל, בייחוד בעת הזו

לימור סון הר-מלך:  אני חושבת שכל מילה מיותרת

יוסף טייב: תודה רבה

יוסף טייב:  קיבלתם תשובה אם הייתה פנייה לאוצר, או שלא הספקתם לבדוק?     

גל איובי: לא, עוד אין לי תשובה

יוסף טייב: טוב

יוסף טייב:  הוועדה מודה לכל המשתתפים בדיון

יוסף טייב:  הוועדה שמחה ש-36 ילדים הוחזרו משביים, אך לצערה שני ילדים, עשרים נשים ועוד גברים רבים עדיין בשבי, והמטרה הראשונה והעליונה שלנו היא להחזיר את כולם הביתה בשלום

יוסף טייב:      הוועדה מציינת את הוקרתה למכינות הקדם-צבאיות ולחניכים שלהן

יוסף טייב:       הוועדה דואגת להמשך קיומן של מכינות שפונו

יוסף טייב:  כרגע אין להן תקציב ויש להן חשש להמשך קיומן

יוסף טייב:      משרד האוצר פרסם מתווה לעסקים

יוסף טייב:  מתווה זה אינו כולל את המכינות הקדם-צבאיות

יוסף טייב:  הוועדה קוראת למשרד האוצר להכין מתווה לכל המכינות הקדם-צבאיות, השנתיות והחצי-שנתיות, ולתקצבן בהתאם, כדי שיוכלו להמשיך ולפעול

יוסף טייב:       ההצעה שיש כיום לתקצב על-פי מבחני תמיכה שייקבעו בעתיד אינה מקובלת על הוועדה

יוסף טייב:  הוועדה קוראת למשרדי הממשלה למצוא דרך כדי לשפות את המכינות הקדם-צבאיות בצורה כזאת או אחרת

יוסף טייב:  אנחנו נמצאים אחרי 58 ימים מתחילת הלחימה, והנושא הוא דחוף וראשון במעלה

יוסף טייב:      הוועדה קוראת להכיר בשתי המכינות החדשות של תנועות הנוער

יוסף טייב:  הכרה בהן תוכל לתת להן גם תקציב בהמשך

יוסף טייב:      הוועדה תגיש תלונה לנציב שירות המדינה על כך שפעמים רבות נציגי משרד האוצר לא מגיעים לישיבות

יוסף טייב:      אני קורא, ואפעל, גם לסוכנות היהודית, להחזיר ולהמשיך לתחזק את חניכי "מסע", ובשמחה אנחנו נפעל

יוסף טייב:  צריך להבין שתוכנית "מסע", אני נחשפתי אליה עוד בתפקידי הקודם, כשניהלתי את מחלקת עולי צרפת בקרן וולפסון

יוסף טייב:  אנחנו מדברים על מאות חניכים שמגיעים מצרפת, לפחות ממה שאני יודע, שנמצאים בכלל המסגרות, אם זה מכינות קדם-צבאיות, מדרשות ועוד

יוסף טייב:  ולכן זה אחד מהפרויקטים החשובים של הסוכנות היהודית, קיומו חשוב, והמשך קיומו חשוב עוד יותר

יוסף טייב:  ולכן אנחנו נפעל בכל האמצעים כדי שנוכל לראות את המכינות האלה מתקדמות, והפרויקט הזה, שילך ויפרח

יוסף טייב:      אחרי שאני אקבל את התשובות ממשרד החינוך, ממשרד ההתיישבות, האם אכן הייתה בכלל פנייה למשרד האוצר, ואני מבקש לקבל את התשובה הזאת בתוך שלושה ימים מהיום

יוסף טייב:  אם אכן הייתה פנייה, אנחנו נתכנס שוב, לאחר עבודה מאחורי הקלעים עם האוצר, כדי לקבל את הצגת המתווה מהאוצר להמשך קיומן של המכינות

יוסף טייב:      תודה רבה, אני נועל את הדיון